team india must look beyond ms dhoni in t20 format, say former cricketers
ధోనీ తప్పుకో.. కుర్రాళ్లకు ఛాన్సివ్వు: మాజీల సూచన
ధోనీ టీ20ల నుంచి రిటైరవ్వు. నీ బదులు కుర్రాళ్లు ఆడేందుకు అవకాశం కల్పించు. వన్డే‌లపై దృష్టిపెట్టమని మాజీలు సలహా ఇస్తున్నారు.
TNN | Updated:
Nov 5, 2017, 04:03PM IST
న్యూజిలాండ్&zwnj;తో జరిగిన రెండో టీ20లో భారత్ ఓటమి పాలవడంతో అందరి దృష్టి మరోసారి మహేంద్ర సింగ ధోనీపై పడింది. భారీ లక్ష్యాన్ని చేధించాల్సిన తరుణంలో దూకుడైన ఆటతీరు కనబర్చడంలో విఫలమైన ధోనీ లక్ష్యంగా మాజీ క్రికెటర్లు కీలక వ్యాఖ్యలు చేశారు. టీ20 ఫార్మాట్ నుంచి ధోనీ తప్పుకోవాల్సిన తరుణం ఆసన్నమైందని తెలిపారు. పొట్టి ఫార్మాట్ నుంచి అతడు తప్పుకొని యువ క్రికెటర్లకు అవకాశం ఇవ్వాలని వారు డిమాండ్ చేస్తున్నారు.
&lsquo;కివీస్&zwnj;తో జరిగిన రెండో టీ20లో కోహ్లితో కలిసి ధోనీ క్రీజులో అడుగుపెట్టే సమయానికి.. టీమిండియా ఓవర్&zwnj;కు 13 పరుగుల చొప్పున చేయాల్సిన పరిస్థితి. ధోనీ రాగానే హిట్టింగ్ చేసి ఉంటే విజయం సాధించే అవకాశాలు ఉన్నాయి. కానీ అతడు కుదురుకోవడానికి సమయం తీసుకున్నాడు. టీ20ల్లో అలా కుదురదు. అతడు కెప్టెన్ అయితే ఓకే. కానీ కేవలం ఓ బ్యాట్స్&zwnj;మెన్&zwnj;గా జట్టులో కొనసాగిస్తే.. టీమిండియా వేరే ఆటగాళ్లను మిస్సయ్యే ప్రమాదం ఉంది. వన్డేల్లో అతడు ఆడినా ఫర్వాలేదు గానీ, టీ20ల్లో మాత్రం కొనసాగాల్సిన అవసరం లేదు. కేవలం రాత్రి ఇన్నింగ్స్ చూసే ఈ మాట చెప్పడం లేదు. వేరే ఆటగాళ్లు తేలిగ్గా అతడి స్థానాన్ని భర్తీ చేయగలరు&rsquo; అని అజిత్ అగార్కర్ వ్యాఖ్యానించాడు.